Document ID: /roh_data/filtered/fineweb-2-filterrobots_roh.jsonl.gz/6868

Suspect d'ina pussaivla falsificaziun da documents e fraud. Quai èn ils delicts che motiveschan la procura publica dad examinar pli exact il scandal da cartel en l'Engiadina Bassa. En il focus da questas retschertgas n'èn però betg be las firmas mabain era ils impressaris sezs.
Contracts cunter embrugls
Tar surdadas da lavurs da submissiun èsi numnadamain usità ch'ils impressaris decleran en in document ch'els na fetschian nagin embrugl envers lur patrun da construcziun. Sche quai sa verifitgass però, lura ston quellas persunas che han suttascrit quests documents quintar cun ina denunzia penala e chastis da plirs onns praschun.
Indizis concrets n'ha la procura publica anc nagins fin uss. Però gia in suspect sco tal tanscha per ch'ella sto vegnir activa en chaussa.
RR novtiads 06:00